b'\n_START_ARTICLE_\nVollan (Mosj\xc3\xb8en)\n_START_PARAGRAPH_\nVollan er et byomr\xc3\xa5de i Mosj\xc3\xb8en. Det ligger p\xc3\xa5 \xc3\xb8stsiden av Nordlandsbanen, hvor man blant annet finner Dolstad kirke og Mosj\xc3\xb8en stasjon. P\xc3\xa5 vestsiden ligger Nervollan, hvor Mosj\xc3\xb8en Aluminiumsverk st\xc3\xa5r. Mellom Nervollan og Baustein ligger Mosj\xc3\xb8en havn, som er en av de st\xc3\xb8rste i Nord-Norge.\n_START_SECTION_\nInformasjon\n_START_PARAGRAPH_\nB\xc3\xa5de Vollan og Nervollan ligger nord for elven Skjerva, som skiller dem fra Byflata. I \xc3\xa5ssiden ovenfor Vollan ligger \xc3\x85sbyen. Nord for Vollan og Nervollan ligger Baustein, som p\xc3\xa5 sin side ligger s\xc3\xb8r for Hals\xc3\xb8ya._NEWLINE_P\xc3\xa5 Vollan finnes Dolstad kirke og presteg\xc3\xa5rd, Mosj\xc3\xb8en stasjon og noen bedrifter, herunder to hoteller. Der ligger ogs\xc3\xa5 Mosj\xc3\xb8en Ressurs- og kompetansesenter, en av Mosj\xc3\xb8en videreg\xc3\xa5ende skoles avdelinger. Ellers er Vollan et boligomr\xc3\xa5de._NEWLINE_Nervollan ligger vest for Nordlandsbanen. Omr\xc3\xa5det var frem til 1950-\xc3\xa5rene et byomr\xc3\xa5de med et gatenett temmelig likt det p\xc3\xa5 Byflata. Imidlertid m\xc3\xa5tte gater b\xc3\xa5de med og uten bebyggelse vike for \xc3\xa5 gi plass til Mosj\xc3\xb8en Aluminiumsverk, som ble anlagt i 1956. Folk og flere bedrifter m\xc3\xa5tte pakke i hop og flytte. A-verket og nedlagte Mosj\xc3\xb8en Veveris fabrikk opptar i dag nesten hele Nervollan. Foruten industrien har Nervollan flere forretninger, blant annet jernvarehandel, bilverksted, r\xc3\xb8rleggerforretning og transportfirmaer. Et boligstr\xc3\xb8k ligger s\xc3\xb8r p\xc3\xa5 Nervollan. P\xc3\xa5 Nervollan finnes Dolstadgata og Havnegata, samt noen mindre gater._NEWLINE_Baustein er et omr\xc3\xa5de med flere tyngre n\xc3\xa6ringer, blant annet byggvarehus, lastebilforretning og reperasjonsverksted for b\xc3\xa5ter. Der ligger ogs\xc3\xa5 Mosj\xc3\xb8en sm\xc3\xa5b\xc3\xa5thavn. I eldre tider var Baustein henrettelsesplass._NEWLINE_Mellom Nervollan og Baustein ligger Mosj\xc3\xb8en havn. Derfra g\xc3\xa5r blant annet ferge til flere bygder langs Vefsnfjorden. Havnen er Nord-Norges st\xc3\xb8rste havn for containertransport.'